РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/127-24

30. септембар 2024. године

Б е о г р а д

З А П И С Н И К

12. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 30. СЕПТЕМБРА 2024. ГОДИНЕ

 Седница је почела у 12.00 часова.

 Седницом је председавала Милица Николић, председник Одбора.

 Седници су присуствовали чланови Одбора: Весна Недовић, Никола Бокан, Оља Петровић, Драган Николић, Снежана Јовановић , Јасмина Палуровић, Милош Гњидић, Горан Петровић, Сања Јефић Бранковић, Слободан Петровић и Данијела Несторовић.

 Седници су присуствовали Александар Ђукић, заменик члана Одбора Ристе Костова, Бранко Павловић, заменик члана Одбора Ане Крстић и Ана Ераковић, заменик члана Одбора Уроша Ђокића.

 Седници нису присуствовали чланови Одбора: Владан Заграђанин и Татјана Пашић, нити њихови заменици.

 На предлог председника, Одбор је са већином гласова (13 за и двоје није гласало), утврдио следећи

 Д н е в н и р е д:

1. Разматрање Предлога закона о изменама и допунама Закона о рударству и геолошким истраживањима, који је поднело 86 народних посланика, (број 011-2098/24 од 10. септембра 2024. године), у начелу.

По овој тачки дневног реда у дискусији су учествовали: Данијела Несторовић (као представник предлагача), Горан Петровић, Бранко Павловић, Оља Петровић, Никола Бокан, Весна Недовић, Јасмина Палуровић, Снежана Јовановић, Драган Николић, Ана Ераковић и Слободан Петровић.

Одбор је размотрио Предлог закона о изменама и допунама Закона o рударству и геолошким истраживањима, који је поднело 86 народних посланика, у начелу, и сматра да је у складу са Уставом и правним системом Републике Србије.

Одбор је одлуку донео једногласно са 14 гласова за.

Седница је завршена у 14.00 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Милица Николић